For den lokale forening i Odense, der skulle stå for de cirka 100 barvagter, har meldt afbud. Derfor er opgaven til stor glæde landet hos Frederikshavn Ishockey Klub, FIK. Det skriver Kanal Frederikshavn. - Opgaven er en unik mulighed for FIK at tjene en skilling til klubkassen. Og samtidig kan vi tilbyde alle vores frivillige og dem, der gerne vil støtte op om ishockeyen i Frederikshavn ved at hjælpe til, en fantastisk oplevelse ved koncerten, siger næstformand Rikke Wilde Andersen til mediet. Mellemrubrik Nogle gange er det tilfældighederne, der er på spil, og det har de også været i det her tilfælde. - Det er lidt tilfældigt, at opgaven landede hos os lørdag formiddag. Der var en af vores medlemmer, som havde en kontakt i Odense, fortæller bestyrelsesformand i FIK, Søren K. Klyvø. Men selvom opgaven er landet hos FIK står de ikke lige med 100 frivillige, der har meldt sig på banen - endnu. - Det er jo en af de opgaver, som måske er lidt sjovere end den gængse parkeringsvagtopgave. Man får en god oplevelse, og selvom vi ikke kan garantere, at man kan se hele koncerten, kan man nok godt se noget ild og ihvertfald høre koncerten, siger bestyrelsesformanden. Og selvom de meget gerne vil nå 100 frivillige, stiller de med dem, de kan. Der bliver stillet en gratis bus til rådighed til de frivillige, som gerne vil tage turen til Odense. Alle hjælpere skal arbejde i barerne, og der er gratis mad og drikke samt en T-shirt til alle, der tager med. Eneste krav er, at man er fyldt 18 år. Hvis du gerne vil stå i bar, mens der er pyroteknik og tysk heavymetal i baggrunden, så kan du kontakte klubben på Facebook her eller skrive til koncert@fik.dk.

Opsummering:
Når Rammstein i den kommende weekend går på scenen i Odense til en totalt udsolgt koncert, så er der nordjyder i baren.